62022CJ0773_INF
Domstolens dom (Fjerde Afdeling) af 29. juli 2024 –Kommissionen mod Slovakiet (Erhvervsmæssige kvalifikationer)
(Sag C-773/22) (
1
)
»Traktatbrud – direktiv 2005/36/EF – anerkendelse af erhvervsmæssige kvalifikationer – artikel 2, stk. 3 – anvendelsesområde – særskilte bestemmelser i EU-retten, som direkte regulerer anerkendelse af erhvervsmæssige kvalifikationer – artikel 7, stk. 4 – betingelser for krav om egnethedsprøve forud for den første levering af tjenesteydelser – artikel 14, stk. 1 og 4 – betingelser for krav om udligningsforanstaltninger – artikel 35, stk. 3 – betingelser for udstedelse af et uddannelsesbevis som specialtandlæge – artikel 41, stk. 1, litra c) – betingelser for anerkendelse af uddannelsesbeviser som jordemoder – artikel 42, stk. 2 – virksomhed, som jordmødre som minimum skal være berettiget til at få adgang til og udøve – artikel 50 og bilag VII, punkt 1, litra d) – dokumenter, som oprindelsesmedlemsstaten anmodes om med henblik på adgang til et lovreguleret erhverv i værtsmedlemsstaten – artikel 55, stk. 2 – retningslinjer om organisering og anerkendelse af praktikophold – manglende gennemførelse i national ret«
Fri bevægelighed for personer – etableringsfrihed – arbejdstagere – anerkendelse af erhvervsmæssige kvalifikationer – direktiv 2005/36 – manglende gennemførelse i national ret
[Art. 258 TEUF; Europa-Parlamentets og Rådets direktiv 2005/36, art. 2, stk. 3, art. 7, stk. 4, art. 14, stk. 1 og 4, art. 42, stk. 2, art. 50 og art. 55a, stk. 2, samt bilag VII, punkt 1, litra d)]
(jf. præmis 38, 39, 42, 69, 70, 72, 75, 77, 83, 88, 93, 95, 123, 126, 140, 144, 145, 149, 152 og 159)
Konklusion
1)
Den Slovakiske Republik har tilsidesat sine forpligtelser i henhold til Europa-Parlamentets og Rådets direktiv 2005/36/EF af 7. september 2005 om anerkendelse af erhvervsmæssige kvalifikationer, som ændret ved Europa-Parlamentets og Rådets direktiv 2013/55/EU af 20. november 2013, idet
–
den ikke som omhandlet i artikel 2, stk. 3, i direktiv 2005/36, som ændret, har begrænset de tilfælde, hvor dette direktiv ikke finder anvendelse, til tilfælde, hvor et særskilt EU-retligt instrument indeholder specifikke ordninger i direkte forbindelse med anerkendelse af erhvervsmæssige kvalifikationer
–
den ikke som omhandlet i artikel 7, stk. 4, første og fjerde afsnit, i direktiv 2005/36, som ændret, har betinget muligheden for at kræve, at den indvandrede tjenesteyder gennemfører en egnethedsprøve, af, at den omhandlede aktivitet har konsekvenser for den offentlige sundhed og sikkerhed, og af, at det fastslås, at der foreligger en væsentlig forskel mellem denne tjenesteyders erhvervsmæssige kvalifikationer og den uddannelse, der kræves i værtsmedlemsstaten
–
den ikke som omhandlet i artikel 14, stk. 1, litra b), i direktiv 2005/36, som ændret, har begrænset muligheden for at pålægge udligningsforanstaltninger ved at betinge denne mulighed af, at den uddannelse, der kræves for at udøve det pågældende lovregulerede erhverv, omfatter fag eller discipliner, der er væsentligt forskellige fra dem, der er omfattet af det af ansøgeren fremlagte kursus- eller uddannelsesbevis
–
den ikke som omhandlet i artikel 42, stk. 2, litra c), f) og j), i direktiv 2005/36, som ændret, har vedtaget de bestemmelser, der er nødvendige for, at jordemødre kan ordinere de undersøgelser, der er nødvendige for tidligst muligt at diagnosticere risikosvangerskaber, i nødsfald kan foretage forløsning ved underkroppræsentation og kan udføre lægeordineret behandling
–
den ikke som omhandlet i artikel 50, sammenholdt med bilag VII, punkt 1, litra d), i direktiv 2005/36, som ændret, har vedtaget en bestemmelse, der foreskriver fremsendelse af de dokumenter, som værtsmedlemsstaten anmoder om og gør adgang til og udøvelse af et lovreguleret erhverv betinget af, inden for en frist på to måneder
–
den ikke som omhandlet i artikel 55a, stk. 2, i direktiv 2005/36, som ændret, har vedtaget retningslinjer om organisering og anerkendelse af praktikophold, der gennemføres i en anden medlemsstat eller i et tredjeland, navnlig om den rolle, vejlederen skal spille i forbindelse med praktikopholdet.
2)
I øvrigt frifindes Europa-Kommissionen.
3)
Kommissionen og Den Slovakiske Republik bærer hver deres egne omkostninger.
(
1
) – EUT C 54 af 13.2.2023.